Tissist

Tissist ( isem ussnan : Araneae ) d tafesna n teswermin yeṭṭafaren asmil n tessisin . Dɣa d nettat yakk i meqqren deg usmil-a, acku tegber seg wugar n 53.000 n telmas yebḍan ɣef 3700 n tewsitin d wugar n 100 n twaculin . Tissist ur telli ara seg yibureɣsen , maca d yiwet seg tissisin igan d afurk seg teswermin . Imi tefka assaɣ ɣer tɣirdmiwin yakk d isellufen d kra n iɣersiwen iswermiyen iwlalen (yettidiren deg yilel). Tilmas n tissist d tid yettidiren deg waṭas n yideggan n umaḍal, deg yakk inezwiyen , d tfelliyin (leɛliyat) yemgaraden. Tuɣ tegnit, ur tla ara (ur tesɛi ara) afriwen i wakken ad tefferfer neɣ igmamen n tuffẓa i wakken ad teffeẓ učči-ines. Ɣers 4 n tyuga n wallen d 8 n yiḍarren. Deg tmetti ntissist, d tawtemt iy bennun ixxamen d izeṭwan , iẓeṭwan-nni tessexdam-iten deg tuṭṭfa n tgemriwin acku d wid yuddsen (iǧehden) yakk deg ugama.

Alammi d useggas n 2025, llant wazal n 53.000 n telmas n tessisin yettusnemlen . Maca yal aseggas yettili-d usnirem d usismel n wazal n 1000 n telmas timaynutin s unect n World Spider Catalog . Anagar yiwet n telmest d iy tetten imɣan ( Bagheera kiplingi ), d yiwet n telmest tettidir deg waman ( Argyroneta aquatica ).

Tafesna n tissist d tiluẓarin s waṭas deg tama tamsilɣant d tsemmilant , maca deg tama tasnudrant ugtent yerna mgaradent, ama deg usexdem n uẓeṭṭa neɣ deg tkelli n ugmar neɣ ula deg umyaraw .

Asemmili

Tasartut d temhazt

Assaɣ d wemdan

Imniren